ANEXA LA HOTĂRÂREA CONSILIULUI LOCAL AL COMUNEI LIEBLING, JUDETUL TIMIȘ NR. 51 din 31.10.2022

  

REGULAMENT

privind stabilirea unor măsuri pentru gospodărirea comunei Liebling, judetul Timiș, precum şi stabilirea, constatarea şi sancţionarea faptelor ce  constituie contravenţii
CAPITOLUL I.
DISPOZIŢII GENERALE
 Art.1.Prezentul regulament stabileşte cadrul juridic unitar pentru constatarea şi sancţionarea faptelor care constituie contravenţii la gospodărirea Comunei Liebling şi a fost elaborat în conformitate cu prevederile Ordonanţei de Urgenţă a Guvernului nr. 57/2019 privind Codul Administrativ, cu modificările şi completările ulterioare, Ordonanţei de Guvern nr.21/2002 privind gospodărirea localităţilor urbane şi rurale, modificată şi completată de Legea nr.515/2002 şi Legea nr.273/2020, OUG nr. 195/2005 privind protecția mediului, modificată și completată și ale Ordonanţei de Guvern nr. 2/2001, cumodificările şi completările ulterioare.

Art.2.(1).Prezentul regulament stabileşte obligaţiile şi răspunderile ce revin administraţiei publice locale, instituţiilor publice, agenţilor economici, altor persoane juridice şi cetăţenilor pentru buna gospodărire a Comunei Liebling, pentru instaurarea unui climat de ordine şi curăţenie pe teritoriul acesteia.

(2).Asigurarea, păstrarea curăţeniei şi ordinii pe teritoriul Comunei Liebling buna gospodărire a localităţii, respectarea normelor de igienă constituie o obligaţie fundamentală a autorităţilor administraţiei publice locale, a instituţiilor publice, a agenţilor economici, a altor persoane juridice, precum şi a cetăţenilor.

 CAPITOLUL II.
ACTIVITĂŢI EDILITAR GOSPODĂREŞTI ȘI DE SALUBRIZARE
Art.3.(1).Autorităţile şi instituţiile publice, precum şi persoanele fizice și juridice au obligaţia să efectueze lucrările de întreţinere, reparare şi curăţenie a clădirilor și a terenurilor aflate în proprietatea sau în folosinţa lor, a anexelor acestora, a incintelor, împrejmuirilor, precum şi a oricăror altor spaţii utilizate de acestea.

(2).Persoanele fizice și juridice au obligația să asigure îngrijirea clădirilor și a terenurilor aflate în proprietatea sau în folosința lor, a anexelor gospodărești, curților și împrejmuirilor, prin efectuarea de lucrări de reparații, curățare, spălare a geamurilor și a vitrinelor, a fațadelor locuințelor și a altor construcții amplasate la frontul străzii, tencuire și zugrăvire periodică a acestora, inclusive prin activități de dezinsecție și deratizare, să păstreze ordinea și curățenia pe străzi, drumuri, parcuri și grădini, în celelalte locuri publice.

(3). Persoanele fizice si juridice proprietari, chiriaşi ori deţinătorii legali au obligația să înlăture zăpada și gheața de pe trotuarele din dreptul imobilelor pe care le dețin cu orice titlu, azăpezii de pe acoperișuri precum și a sloiurilor de gheaţă (ţurţuri).

(4). Persoanele fizice si juridice au obligația de a deține containere speciale pentru depozitarea molozului și a materialelor provenite din executarea lucrărilor de construcții și de a depozita corespunzător rezidurile menajere, industriale, agricole, precum şi materialele refolosibile, numai în locurile special amenajate sau autorizate de autorităţile administraţiei publice locale.

(5). Utilizatorii serviciilor de salubrizare (casnici – gospodării individuale, agenți economici, instituții publice, alte persoane juridice – asociații, organizații, etc.) au obligaţia de a depune declarativela organul fiscal/ încheia contracte pentru prestarea serviciului de salubrizare.

(6). Operatorii de servicii de salubrizare au obligația de a încheia contracte de prestări servicii de salubrizare cu utilizatorii care solicita , precum și de a ridica deșeurile din constructii.

 (7). Operatorul (serviciile de salubrizare) are obligaţia de a pune la dispoziţia utilizatorilor recipiente standardizate (europubele de 120 l, 240 l).

 (8).Autorităţile şi instituţiile publice, precum şi persoanele juridice, agenţii economici şi cetăţenii au obligaţia să respecte normele privind condiţiile de acces şi de utilizare a serviciului public de alimentare cu apă şi de canalizare.

(9).Organizatorii manifestărilor desfășurate în locuri publice au obligația, ca imediat după încheierea acestora să ia măsuri pentru asigurarea curăţeniei şi repararea eventualelor pagube produse.

 

Art.4.(1).Constituie contravenţie săvârșirea oricăreia dintre următoarele fapte de către persoane fizice și juridice, dacă nu sunt comise în astfel de condiții încât, potrivit legii penale, să fie considerate infracțiuni:
a). Neefectuarea de lucrări de întreținere, curățenie și reparare a clădirilor,a fațadelor locuințelor aflate în proprietatea sau în folosința persoanelor fizice și/sau juridice și a altor construcții amplasate la frontul străzii prin lucrări de tencuire și zugrăvire periodică a acestora, prin efectuarea de lucrări de reparații, curățare, a anexelor acestora, curților, incintelor, împrejmuirilor, precum și a oricăror altor spații utilizate de acestea și instalații aferente acestora, precum și întreținerea și curățarea terenurilor aflate în proprietatea sau în folosința persoanelor fizice și/sau juridice;

b).Nemontarea şi neînlocuirea jgheaburilor, burlanelor uzate, ţiglelor, olanelor şi a geamurilor sparte, a firmelor uzate sau deteriorate;

c). Neînlaturarea zăpezii și a gheții de pe trotuarele din dreptul imobilelor pe care le dețin cu orice titlu, a zăpezii de pe acoperișuri și a sloiurilor de gheaţă (ţurţuri) și depozitarea acestora în grămezi amplasate la marginea trotuarului, fără a împiedica circulația pietonală, precum și degajarea zăpezii sau a gheții pe partea carosabilă;

d). Nepresărarea de nisip, sare sau alte materiale antiderapante pe trotuare, în faţa imobilelor şi curţilor acestora deţinute cu orice titlu, în caz de polei/gheață;

e).Neîmprejmuirea şi nesalubrizarea terenurilor deţinute cu orice titlu, a locurilor de depozitare, precum și a căilor de acces;

f).Neasigurarea condiţiilor de igienă prin operaţii de curăţenie a locuinţelor individuale, blocurilor de locuinţe, anexe gospodăreşti, în jurulblocurilor de locuinţe ori în jurul spaţiilor în care îşi desfăşoară activitatea, de către proprietari, chiriaşi ori deţinători legali;

g). Deteriorarea băncilor, coşurilor de gunoi, indicatoarelor, panourilor de afişaj, locurilor de joacă pentru copii;

h). Împrejmuirea sau rezervarea unor suprafeţe aparţinând domeniului public/privat al Comunei Liebling fără autorizare legală;

i). Neaducerea la starea iniţială a zonelor verzi afectate de lucrări edilitar  gospodăreşti;

j). Folosirea echipamentelor de joacă de către persoane care nu se încadrează în limitele de vârstă și greutate indicate pe acestea și pe panourile de atenționare amplasate în perimetrul locurilor de joacă;

k). Necurățarea și neîntreținerea şanţurilor, rigolelor şi podeţelor aflate în dreptul imobilelor deținute cu orice titlu;

l). Nerespectarea obligației de reparare, spălare a geamurilor și a vitrinelor, de înlocuire a celor sparte, de întreținere a firmelor și a fațadelor imobilelor pe care le dețin cu orice titlu, inclusiv spălarea, curățarea și zugrăvirea periodică a acestora;

m). Deteriorarea sistemului rutier și pietonal proprietatea Comunei Liebling de către autovehicule de tonaj și alte utilaje care deservesc șantierele de lucru indiferent de anvelopa îmbrăcămintei rutiere sau pietonale;

 

(2).Constituie contravenţie săvârșirea oricăreia dintre următoarele fapte de către persoane fizice, persoane juridice și de către operatorii autorizați, dacă nu sunt comise în astfel de condiții încât, potrivit legii penale, să fie considerate infracțiuni:
a). Neîncheierea contractelor pentru colectarea molozului și a materialelor provenite din renovări, demolări și lucrări de construire cu operatorii special autorizați;

b). Neridicarea deșeurilor menajere/nemenajere de către operatorii de servicii de salubrizare autorizați;

c)Depozitarea necorespunzatoare a reziduurilor menajere, industriale, agricole, precum și a materialelor refolosibile în alte locuri decât cele special amenajate sau autorizate de autoritățile administrației publice locale;

d).Abandonarea sau depozitarea deşeurilor pe spaţii verzi, căi publice sau în alte locaţii care aparţin domeniului public/privat al Comunei Liebling;

e) Depozitarea deşeurilor periculoase în alte spaţii decât cele special destinate acestora, pentru a fi neutralizate în condiţii de siguranţă;

f). Neasigurarea curăţeniei şi igienei în imobilele şi incintele deţinute cu orice titlu prin activităţi de curățare, dezinsecţie şi deratizare, potrivit normelor legale stabilite de consiliile locale;

g). Neasigurarea sau obstrucţionarea căilor de acces a mijloacelor de transport pentru ridicarea deşeurilor;

h). Utilizarea coşurilor de gunoi stradal în alte scopuri decât depozitarea de către pietoni a deşeurilor de dimensiuni mici;

i). Neîncheierea contractelor pentru incinerarea deşeurilor spitaliceşti rezultate din activitatea sanitară de stat şi particulară, pentru unităţile sanitare;

j). Neasigurarea recipientelor pentru precolectarea deşeurilor municipale;

k). Transportul deşeurilor provenite din activităţile de construcţii şi demolări altfel decât în containerele în care s-a realizat precolectarea sau înbasculante prevăzute cu sistem de acoperire a încărcăturii;

 (3).Constituie contravenţie săvârșirea oricăreia dintre următoarele fapte de către persoane fizice și juridice, dacă nu sunt comise în astfel de condiții încât, potrivit legii penale, să fie considerate infracțiuni:
a). Folosirea apei din  fântâni publice pentru spălarea maşinilor şi altor materiale, indiferent de natura acestora;

b). Deteriorarea fântânilor publice;

c). Deversarea de ape menajere de orice fel pe domeniul public/prival al Comunei Liebling;
d). Poluarea apelor de suprafață prin spălarea de obiecte, produse, ambalaje, materiale;

e). Aruncarea sau depozitarea pe maluri, în albiile râurilor, apelor de suprafață, lacurilor a deșeurilor de orice fel;

(4).Constituie contravenţie săvârșirea oricăreia dintre următoarele fapte de către persoane fizice și juridice, dacă nu sunt comise în astfel de condiții încât, potrivit legii penale, să fie considerate infracțiuni:
a). Aruncarea pe domeniul public sau privat al Comunei Liebling a ambalajelor, a deşeurilor şi a gunoaielor de orice fel (hârtii, pliante, peturi, resturi de ţigări, gumă de mestecat, seminţe ori coji ale acestora etc.);

b). Utilizarea domeniului public/privat al Comunei Liebling pentru diferite activităţi gospodăreşti ;

c). Nedeținerea de containere speciale pentru depozitarea molozului și a materialelor provenite din executarea de lucrări de construcție, precum și depozitarea în incinta proprietăților a molozului și a deșeurilor menajere/nemenajere, în afara containerelor speciale cu această destinație;

d). Neefectuarea de către organizatorii manifestărilor organizate în locuri publice, imediat după încheierea acestora a curăţeniei şi reparării eventualelor pagube produse.

CAPITOLUL III.
AMENAJAREA TERITORIULUI, URBANISM ŞI ACTIVITATEA DE CONSTRUCŢII
Art.5.Autorităţile şi instituţiile publice, precum şi persoanele juridice, agenţii economici şi cetăţenii au obligaţia să respecte prevederile legale şi documentaţiile de amenajare a teritoriului şi urbanism aprobate, precum şi normele privind executarea construcţiilor.

Art.6 Constituie contravenţie săvârșirea oricăreia dintre următoarele fapte de către persoane fizice și juridice, dacă nu sunt comise în astfel de condiții încât, potrivit legii penale, să fie considerate infracțiuni:
a).Nefinalizarea construcţiilor începute, pe baza autorizaţiilor eliberate de primari, în condiţiile şi în termenele stabilite de acestea;

b).Neîmprejmuirea incintelor şantierelor de construcţii sau a punctelor de lucru şi neinstalarea panourilor de avertizare şi identificare a lucrărilor ce se execută, de către organizaţiile de santier ori cei autorizaţi;

c).Nesemnalizarea corespunzătoare conform dispoziţiilor legale a amplasamentelor/punctelor de lucru atât pe timp de zi, cât şi pe timp de noapte pentru evitarea accidentelor;

d). Neasigurarea curăţeniei exterioare (pneuri şi şenile) a mijloacelor de transport și a autovehiculelor sau vehiculelor de orice fel, la ieşirea din şantiere, terenuri agricole, la ieșirea de pe străzi/alei, precum şi din alte asemenea locuri și intrarea acestora pe drumurile publice și murdărirea domeniului public/privat;

e). Nesemnalizarea şi neîmprejmuirea clădirilor care nu mai prezintă siguranţă în exploatare;

f). Prepararea mortarului, betonului sau a altor materiale de construcții direct pe domeniul public sau privat al Comunei Liebling;

g). Executarea lucrărilor edilitar - gospodăreşti sau intervenţiilor la reţeaua tehnico - edilitară, fără autorizaţii/ acorduri legale;

CAPITOLUL IV.
ADMINISTRAREA DOMENIULUI PUBLIC/PRIVAT AL COMUNEI Liebling
Art.7.Autorităţile şi instituţiile publice, precum şi persoanele juridice, agenţii economici şi cetăţenii au obligaţia să respecte normele stabilite pentru buna administrare a domeniului public/privat al Comunei Liebling.

Art.8 Constituie contravenţie săvârșirea oricăreia dintre următoarele fapte de către persoane fizice și juridice, dacă nu sunt comise în astfel de condiții încât, potrivit legii penale, să fie considerate infracțiuni:
a).Depozitarea sau abandonarea pe domeniul public/privat al Comunei Liebling de mobilier, obiecte sanitare, electrocasnice, aparate de orice fel, tonete, chioșcuri, containere, construcții metalice ori din alte materiale, instalaţii, utilaje, caroserii auto, precum și dezmembrarea vehiculelor și ocuparea proprietății comunei Liebling cu componentele acestora;

b).Montarea schelelor pe domeniul public/privat al Comunei Liebling, fără autorizări;

c).Montarea si ocuparea domeniului public/privat al Comunei Liebling de mobilier, chioşcuri, corturi pentru activități comerciale, de reclamă publicitară, orice alte activități precum și pentru petreceri ocazionale, tonete, elemente metalice/nemetalice și orice alte materiale, instalaţii pentru parcuri de distracţii, circuri sau alte manifestări fără autorizările legale;

d). Nesalubrizarea domeniului public/privat al Comunei Liebling la terminarea activităţilor autorizate în condiţiile legii;

CAPITOLUL V.
ADMINISTRAREA FONDULUI LOCATIV PUBLIC
Art.9.Autorităţile şi instituţiile publice, precum şi persoanele juridice, agenţii economici şi cetăţenii au obligaţia să respecte normele privind modul de administrare si de exploatare a locuinţelor din fondul locativ public.

Art.10.Constituie contravenţie săvârșirea oricăreia dintre următoarele fapte de către persoane fizice și juridice , daca nu sunt comise în astfel de condiții încât, potrivit legii penale, să fie considerate infracțiuni:
a). Ocuparea de către orice persoană a unei locuinţe din fondul locativ public, fără contract de închiriere ori alte documente legale;

b). Degradarea  imobilelor  prin montarea unor dispositive de orice tip de către ocupanţii legali, alte persoane fizice, reprezentanţi ori angajaţi ai unor persoane juridice, fara acordul proprietarului;

c). Depozitarea în spaţii aparţinând fondului locativ public de către ocupanţii legali ori alte persoane, de gunoaie materiale sau orice obiecte nefolosibile;

d). Deteriorarea sub orice formă a fondului locativ public de către deţinătorii de contract;

e). Lipirea, scrierea sau expunerea de anunţuri în alte locuri decât pe panourile de afişaj de către chiriaşi, alte persoane fizice ori juridice.

CAPITOLUL VI.
CANALIZARE, ALIMENTARE CU APĂ ŞI EPURAREA APELOR UZATE
Art.11. Autorităţile şi instituţiile publice, precum şi persoanele juridice, agenţii economici şi cetăţenii au obligaţia să respecte normele privind condiţiile de acces şi de utilizare a serviciului public de alimentare cu apă şi de canalizare.

Art.12.Constituie contravenţie săvârșirea oricăreia dintre următoarele fapte de către persoane fizice și juridice , dacă nu sunt comise în astfel de condiții încât, potrivit legii penale, să fie considerate infracțiuni:
a).Evacuarea pe domeniul public/privat al Comunei Liebling a apelor/dejecțiilor;

 b).Colectarea în cisterne particulare a apei potabile de la sursele publice;

CAPITOLUL VII.
ILUMINATUL PUBLIC

Art.13. Autorităţile şi instituţiile publice, precum şi persoanele juridice, agenţii economici şi cetăţenii au obligaţia să respecte normele privind condiţiile de acces și de utilizare a iluminatului  public.

 Art.14.Constituie contravenţie săvârșirea oricăreia dintre următoarele fapte de către persoane fizice și juridice, dacă nu sunt comise în astfel de condiții încât, potrivit legii penale, să fie considerate infracțiuni:
a).Deteriorarea aparatelor de măsură şi control;

b). branşarea la reţelele de iluminat public;

c). Nepoziţionarea stâlpilor de iluminat public pe amplasamentele aprobate;

d). Deteriorarea reţelei şi a lămpilor de iluminat public;

 
CAPITOLUL VIII.
ÎNTREŢINEREA ŞI REPARAREA STRĂZILOR, SEMNALIZAREA RUTIERĂ ŞI PIETONALĂ, REALIZAREA UNUI TRAFIC DECENT ŞI ÎN SIGURANŢĂ
Art.15.(1).Autorităţile şi instituţiile publice, precum şi persoanele juridice, agenţii economici şi cetăţenii au obligaţia să respecte normele privind repararea şi întreţinerea străzilor, modernizarea drumurilor existente, precum şi respectarea normelor instituite privind desfăşurarea în condiţii optime a traficului în comuna Liebling.

Art.16.Constituie contravenţie săvârșirea oricăreia dintre următoarele fapte de către persoane fizice și juridice , dacă nu sunt comise în astfel de condiții încât, potrivit legii penale, să fie considerate infracțiuni:
a). Deteriorarea îmbrăcăminţii părţii carosabile, a trotuarelor şi a marcajelor rutiere prin circularea cu mijloace de transport ori utilaje neadecvate;

b). Executarea de lucrări, modificări ale trotuarelor/carosabilului sau intervenţii la reţeaua tehnico-edilitară fără autorizările legale;

c). Neanunţarea compartimentelor de specialitate din Primărie, cu privire la lucrările de construcţii, reparaţii sau intervenţii în carosabil/trotuar;

d).Neîntreţinerea permanentă a curăţeniei şanţurilor de scurgere a apelor pluviale, a podeţelor şi tuburilor de beton aferente acestora, pe întreaga lungime aferentă proprietăţii;

Art.17.Constituie contravenţie săvârșirea oricăreia dintre următoarele fapte de către deținătorii/utilizatorii/proprietarii, daca nu sunt comise în astfel de condiții încât, potrivit legii penale, să fie considerate infracțiuni:
a). Oprirea şi staţionarea autovehiculelor pe zonele verzi;

b). Blocarea căilor de acces către sediile instituţiilor publice, a instituţiilor de învăţământ sau către spaţii aparţinând acestora, indiferent de destinaţia lor;

c). Parcarea şi staţionarea autovehiculelor în zona de protecţie a şanţurilor, dacă aceasta ar putea duce la deteriorarea sau funcţionarea necorespunzătoare a şanţurilor;

d). Executarea de marcaje stradale de către persoane neautorizate;

 
CAPITOLUL I X.
CONSERVAREA, PROTECŢIA ZONELOR VERZI SI A MEDIULUI
Art.18.(1).Protecţia zonelor verzi amenajate pe domeniul public/privat al Comunei Liebling constituie obligaţia tuturor persoanelor fizice şi juridice.

 (2).Comuna Liebling, are obligaţia:

a).Să informeze populaţia şi să asigure punerea în aplicare a măsurilor transmise de organele de specialitate ale statului în caz de epidemii şi situaţii de criză;

b).Potrivit prevederilor OUG nr.195/2005 privind protecția mediului, modificată și completată, autoritățile administrației publice locale au și următoarele obligații:

-să adopte şi/sau să aplice măsuri obligatorii cu privire la întreţinerea şi înfrumuseţarea clădirilor, a curţilor şi împrejurimilor acestora, a spaţiilor verzi din curţi şi dintre clădiri, a arborilor şi arbuştilor decorativi, în conformitate cu planurile de urbanism;

-să nu schimbe destinaţia terenurilor amenajate ca spaţii verzi prevăzute în planurile urbanistice;

-să nu degradeze mediul prin depozitări necontrolate de deşeuri de orice fel;

-să prevadă la elaborarea planurilor de urbanism şi amenajarea teritoriului măsuri de prevenire şi reducere a disconfortului olfactiv;

-să controleze la sesizarea publicului activităţile care nu se supun reglementării din punctul de vedere al protecţiei mediului şi care pot crea disconfort;

-să ia măsuri privind îmbunătăţirea microclimatului, prin amenajarea şi întreţinerea izvoarelor şi a luciilor de apă din interiorul localităţilor şi din zonele limitrofe acestora, de a înfrumuseţa şi proteja peisajul,

de a menţine curăţenia localităţilor;

-să informeze publicul privind riscurile generate de funcţionarea sau existenţa obiectivelor cu risc pentru mediu şi sănătatea populaţiei;

-să reglementeze accesul anumitor tipuri de autovehicule sau a desfăşurării unor activităţi generatoare de disconfort pentru populaţie în anumite zone ale localităţilor;

-să supravegheze aplicarea prevederilor din planurile de urbanism şi amenajarea teritoriului, în acord cu planificarea de mediu;

-să supravegheze operatorii economici din subordine pentru prevenirea eliminării accidentale de poluanţi sau depozitării necontrolate de deşeuri şi de a dezvolta sisteme de colectare a deşeurilor refolosibile;

- să colaboreze în acest scop cu autorităţile pentru protecţia mediului;

-să asigure, prin serviciile publice şi operatorii economici responsabili, salubrizarea stradală, a spaţiilor verzi şi parcurilor publice;

-să respecte prevederile din planurile de urbanism cu privire la amplasarea obiectivelor industriale, a căilor şi mijloacelor de transport, a reţelelor de canalizare, a staţiilor de epurare, a depozitelor de deşeuri menajere, stradale şi industriale, şi a altor obiective, fără a prejudicia ambientul, spaţiile de odihnă, starea de sănătate şi de confort a populaţiei;

- să amenajeze, să întrețină și să dezvolte reţele de canalizare, instalaţiile de preepurare/staţiile de epurare şi să ia toate măsurile astfel încât să nu se creeze disconfort pentru populatie;

- să respingă solicitările de dezvoltare a proiectelor dacă distanţele minime de protecţie sanitară nu sunt respectate sau în zonă sunt instalaţii care produc disconfort şi riscuri asupra sănătăţii populaţiei;

- să controleze în scop preventiv şi la sesizarea publicului, prin serviciile de specialitate, activităţile pentru care nu este necesară obţinerea autorizaţiei/autorizaţiei integrate de mediu şi care ar putea crea un discomfort.
(3). Proprietarii sau administratorii apelor de suprafaţă au obligaţia:

a).Să asigure curăţenia şi salubrizarea digurilor şi a malurilor la cursurile de apă şi lacuri, precum şi decolmatarea lor, atunci când este cazul;

b).Să asigure conservarea biodiversităţii speciilor de plante şi animale valoroase care trăiesc în jurul apelor;

c). Să planteze de-a lungul cursurilor de apă şi pe malurile apelor stătătoare specii forestiere iubitoare de apă, valoroase din punct de vedere ornamental.

(4). Atunci când pentru executarea unor lucrări autorizate de construcţii sau reparaţii la clădiri sau infrastructură este necesar să se intervină pe zonele verzi, persoanele sau societăţile care execută aceste lucrări sau, după caz, beneficiarii lor, au obligaţia de a folosi cât mai puţin posibil din zona verde, iar după terminarea lucrărilor să înlăture toate materialele şi să refacă zonele verzi afectate.

(5).Dacă lucrările prevăzute la alin. (4) impun tăierea unor arbori sau arbuşti, cei care execută aceste lucrări sau, după caz, beneficiarii lor, vor suporta cheltuielile pentru plantarea altor arbori sau arbuşti.

 (6).Tăierea totală sau parţială a arborilor este permisă numai în cazurile când aceştia reprezintă un pericol real pentru trecători, clădiri sau alte bunuri din apropiere, împiedică efectuarea unor lucrări autorizate sau reparaţii la clădiri şi infrastructură, creează un disconfort major pentru locuitorii din apropiere sau pun în pericol securitatea circulaţiei. 

 (7). Contravaloarea refacerii zonelor verzi distruse urmare faptelor contravenționale săvârșite va fi suportată de către cei care au produs prejudiciile.

Art.19 .Constituie contravenţie săvârșirea oricăreia dintre următoarele fapte de către persoane fizice și juridice, dacă nu sunt comise în astfel de condiții încât, potrivit legii penale, să fie considerate infracțiuni:
a). Deteriorarea spaţiilor verzi şi a materialului dendrofloricol existent prin rupere, tăiere, călcare sau prin alte mijloace;

b). Efectuarea tăierilor de arbori/copaci, tăierile de corecţii, defrişări, scoaterea din rădăcini a arborilor, arbuştilor, puieţilor sau a lăstarilor, de pe domeniul public/privat;

c). Efectuarea plantărilor de arbori sau arbuşti pentru amenajarea saurefacerea zonelor verzi pe alte amplasamente şi fără autorizările legale;

d). Schimbarea destinaţiei zonelor verzi fără autorizările legale;

e). Neîntreţinerea în stare corespunzătoare a spaţiilor verzi de către întreţinătorii legali;

f). Traversarea sau călcarea cu piciorul a zonelor verzi marcatecorespunzător cu indicatoare;

g). Deteriorarea spaţiului verde, urmare producerii unor accidente de circulaţie, în urma identificării persoanei vinovate din înscrisurile emise de organele competente;

h). Însuşirea arborilor doborâţi de fenomene naturale sau a arborilor care au fost tăiaţi, scoşi din rădăcini în cadrul unor lucrări specifice, fără aprobarea serviciilor de specialitate din cadrul Primăriei;
 
Art. 20.Constituie contravenţie săvârșirea oricăreia dintre următoarele fapte de către persoane fizice și juridice, dacă nu sunt comise în astfel de condiții încât, potrivit legii penale, să fie considerate infracțiuni:
a) Circulaţia/staţionarea autovehiculelor/vehiculelor/utilajelor de orice fel, în parcuri/grădini publice, zone de agrement sau pe zone verzi;

b). Prepararea alimentelor în parcuri, grădini publice ori pe domeniul public prin folosirea grătarelor, sau a altor surse de foc, cu excepţia perimetrelor delimitate în care funcţionează legal localuri publice şi a spaţiilor autorizate;

c).Nemenţinerea în stare corespunzătoare a locurilor de agrement de către deţinătorii legali;

d).Arderea cauciucurilor, cablurilor sau a altor materiale și bunuri, a deșeurilor vegetale, menajere, stradale, industriale sau de altă natură;

e).Prelucrarea sau depozitarea unor materiale care emană mirosuri respingătoare sau fum.

CAPITOLUL X.
SANCȚIUNI
Art. 21.(1).Persoanele fizice se sancționează după cum urmează:
 a)amendă cuprinsă între 300 - 700 lei pentru săvârșirea contravențiilor prevăzute de art. 4, alin. (1), art. 12, art. 14, art. 17, art. 20;

b)amendă cuprinsă între 500 – 1000 lei pentru săvârșirea contravențiilor prevăzute de art. 4, alin. (2), (3) și (4), art. 19;

c)amendă cuprinsă între 700 –1500 lei pentru săvârșirea contravențiilor prevăzute de art.6 , 

art. 10;

d)amendă cuprinsă între 1000 – 2000 lei pentru săvârșirea contravențiilor prevăzute de art. 8, art 16.

 
 (2).Persoanele juridice sau operatorii autorizați, după caz, se sancționează după cum urmează:
a)amendă cuprinsă între 500 - 1000 lei pentru săvârșirea contravențiilor prevăzute de art. 4, alin. (1), art. 12, art. 14, art. 17, art. 20;

b)amendă cuprinsă între 800 – 1500 lei pentru săvârșirea contravențiilor prevăzute de art. 4, alin. (2), (3) și (4), art. 19;

c)amendă cuprinsă între 1000 –2000 lei pentru săvârșirea contravențiilor prevăzute de art.6 , art. 10;

d)amendă cuprinsă între 1500 – 2500 lei pentru săvârșirea contravențiilor prevăzute de art. 8, art 16.

CAPITOLUL XI.
PROCEDURA DE CONSTATARE A CONTRAVENŢIILOR
Art.22.(1) Constatarea şi sancţionarea contravenţionala se face de către Primarul comunei Liebling şi împuterniciţii acestuia;

(2)    Aplicarea contraventiilor, se va face cu respectarea prevederilor Ordonanta Guvernului   nr. 2/ 2001 privind regimul juridic al contraventiilor, modificata si completata si in baza notei de constatare intocmita de catre compartimentul de resort din aparatul de specialitate al Primarului comunei Liebling; 

(3) Sumele provenite din contraventii se fac venit la bugetul local;

Art.23.Contravenientul poate achita în termen de cel mult 15 zile de la data încheierii sau, după caz, a comunicării procesului verbal, jumătate din minimul amenzii prevăzută în prezentul regulament pentru contravenţia săvârşită.

 Art. 24 .Plângerile formulate împotriva proceselor-verbale de constatare a contravenţiei se depun spre soluţionare la Judecătoria  Deta in termen de 15 zile de la data comunicării .

 Art.25. Dispoziţiile prezentului regulament se completează cu prevederile O.G. nr. 2/2001, privind regimul juridic al contravenţiilor, cu modificările şi completările ulterioare, precum și cu alte reglementări în vigoare cu privire la gospodărirea localităților.

 CAPITOLUL XII.
DISPOZIŢII FINALE
 Art.26. - (1) În cazul nerespectării obligaţiilor,de către persoanele fizice și juridice, in ceea ce priveste:

 - să asigure curăţenia pe terenurile şi locurile de depozitare aflate în proprietate, precum şi pe căile de acces;
- să asigure curăţenia şi igiena în imobilele şi incintele deţinute sub orice formă, inclusiv prin activităţi de curăţare, dezinsecţie şi deratizare, potrivit normelor stabilite de consiliile locale;
- să depoziteze corespunzător rezidurile menajere, industriale, agricole, precum şi materialele refolosibile, numai în locurile special amenajate sau autorizate de autorităţile administraţiei publice locale;
- să îndepărteze zăpada şi gheaţa de pe trotuarele din dreptul imobilelor pe care le au în proprietate şi de pe locurile de parcare pe care le folosesc, potrivit normelor stabilite de consiliile locale;
- să respecte măsurile stabilite de lege şi de reglementările locale pentru asigurarea igienei publice şi curăţeniei în localităţi;
- să cureţe şi să întreţină şanţurile, rigolele şi podeţele aferente proprietăţii;

 - în termenele notificate de primar, de 30 de zile, sau de persoanele împuternicite de acesta, primarul poate aproba executarea de către autoritatea administraţiei publice locale a acţiunilor de curăţare şi igienizare. Lucrările se efectuează în numele şi pe cheltuiala proprietarilor notificaţi, în limita fondurilor aprobate anual cu această destinaţie în bugetul local, cu condiţia constituirii dreptului de creanţă şi a recuperării cheltuielilor de la proprietarii notificaţi în condiţiile legii.
(2) În toate cazurile în care proprietarul notificat conform alin. (1) nu permite accesul în imobilul supus lucrărilor de intervenţie în vederea executării acestora de către autoritatea administraţiei publice locale, primarul solicită autorizarea instanţei judecătoreşti competente, prin ordonanţă preşedinţială, dată cu citarea părţilor.

              Președinte de ședință,

                       Dragoș Vasile 

10

